cyanic-selkie/wikianc huggingface dataset:
Daniel Heatley
Daniel James Heatley (fæddur 21. janúar 1981) Hann er kanadískur atvinnumaður í íshokkí. Hann spilaði fyrir San Jose Sharks þegar hann byrjaði í NHL (National Hockey League). Hann vann Calder Memorial Trophy sem besti nýliði NHL. En eftir að Heatly var ábyrgur fyrir bílslys í september 2003 sem drap liðsfélaga og mjög góðan vin Dan Stryder bað hann um að fá að skifta um lið og fór til Ottowa Senators. Heatley setti met fyrir mörk á einu tímabili sem voru 50 og stig sem voru 105. Heatley er búinn að vera í kanadíska landsliðinu sex sinnum. Hann hefur tekið þátt fyrir land sitt tvisvar sinnum á Ólympíuleikum og einu sinni World Cup of Hockey. Hann hefur einnig verið í unglingaliðunum. Hann tók fram úr aðal markaskorurum og stiga skorunum sem hafa verið í landsliðinu. Svo hann varð stigahæsti maður sem hefur verið hjá Kanada í landsliði. Í enda tímabils 2008-2009 heimtaði heatly skipti frá Senators. Það var búið að gera samning að senda hann til Edmonton oilers 30 júní. Heatly hlustaði ekki á þennan engann skiftingasamning. 12 september fór hann til San Jose Sharks í skipti Milan Michálek, Jonathan Cheechoo.
Heatly var fæddur í Þýskalandi Mamma hans og pabbi voru Karin og Murray heatly. Pabbi hans var atvinnumaður í hokkí í þýskalandi þegar pabbi hans hætti í hokkí þá flutti fjölskyldan til Calgary. Heatly var fæddur í þýskalandi og mamma hans var þýsk svo hann er með bæði Þýskan og Kanadískan ríkisborgara rétt en hann spilar fyrir Kanadískalandsliðið.
Hann lék í yngri deildum þegar hann var ungur í Alberta Midget Hockey league. hann spilaði fyrir Calgary Buffalos og fékk 81 stig í 36 leikjum 1997-98 og vann sér inn Harry Allen minningar bikar. Hann vann brons með liðinu sínu á mótinu Air Canada Cup 1998. Þar sem hann var markahæstur og kosinn MVP. Hann spilaði háskólahokkí í Bandaríkjunum. hann spilaði fyrir Calgary canucks sem var í Alberta Junior Hockey League. Hann var kosinn Canadian Junior player ársins.Næsta tímabil gerði hann 2 ára samning Háskólann Wincostin Badgers. sem fyrsta árs nemi í háskólanum var hann kosinn í fyrsta All Star lið háskólanna. Hann kaus að hætta þegar hann átti 2 ár eftir og vildi gerast atvinnumaður með Trashers.
Heatly byrjaði í Nhl fyrst með Trashers 2001-2002 og rústaði öllum byrjendum í stigum og stoðsendingum og var annar hæstur í mörkum. Hann vann Calder memorial trophy fyrir nýbyrjandi ársins. 2002-2003 var Heatly NHL stjarna. Þegar hann lenti í bílslysinu sem drap liðsfélaga hans og vin þá meiddist hann alvarlega og tímabilið hans byrjaði ekki fyrr en janúar 2004.
Heatly er með styrk frá Easton Hockey sem sér um klæðning hans. hann hefur verið kosinn í NHL hokkí leiki í tölvum sem EA Sports sjá um en vegna meiðsla hans eftir bílslys þá gat hann ekki mætt í það.
Heatly hefur unnið til margra verðlauna vegna íþróttar sinnar frá því hann byrjaði ungur í hokkí og hefur fengið verðlaun fyrir að leika í NHL og líka minni deildum og einnig hefur hann fengið verðlaun fyrir að leika í landsliðinu sem besti framherji og fleira.
Árni Þorláksson
Árni Þorláksson, oftast nefndur Staða-Árni (1237 – 17. apríl 1298) var biskup í Skálholti frá 1269. Helsta heimildin um ævi hans og störf er Árna saga biskups.
Árni var sonur Þorláks Guðmundssonar gríss og Halldóru Ormsdóttur. Hann var hjá Brandi Jónssyni meðan hann var ábóti í Þykkvabæ. Þegar Brandur var kosinn biskup á Hólum fór Árni með honum í vígsluferðina til Noregs og komst þá í kynni við Magnús konung lagabæti og fór vel á með þeim síðan. Hann fór svo með Brandi til Hóla. Þá hafði hann aðeins hlotið djáknavígslu.
Þegar Brandur dó eftir aðeins eitt ár á biskupsstóli vígði Sigvarður Skálholtsbiskup Árna til prests og fékk honum staðarforráð á Hólum þar til Jörundur biskup tók við embættinu 1267. Jörundur sendi Árna suður í Skálholt til halds og trausts Sigvarði biskupi, sem orðinn var aldraður, og þegar Sigvarður dó 1268 var Árni kosinn biskup og vígður í Niðarósi 1269, rúmlega þrítugur að aldri.
Hann gegndi embættinu í nærri 30 ár og andaðist í Björgvin. Árni var mikil skörungur í kirkjustjórn og gjörbreytti mörgu þar en hann var ekki fjáraflamaður að sama skapi og auðgaði ekki stólinn að jörðum á sama hátt og Jörundur biskup Hólastól.
Kristniréttur og staðamál
Árni setti nýjan kristnirétt 1275 sem við hann er kenndur og krafðist yfirráða kirkjunnar yfir kirkjustöðum (staðamál síðari). Stóðu miklar deilur um þau mál næstu árin, sem lauk með því að ákveðið var að biskup skyldi hafa yfirráð yfir þeim stöðum sem kirkjan ætti hálfa eða meira. Auðugustu kirkjustaðirnir urðu svokölluð erkibiskupslén. Má því segja að Árni hafi unnið nærri fullan sigur í þeim átökum sem Þorlákur helgi hóf gegn Jóni Loftssyni, langafa Árna.
Helsti stuðningsmaður Árna í baráttunni við höfðingjaveldið var Runólfur Sigmundsson ábóti í Þykkvabæjarklaustri en þeir höfðu báðir verið nemendur Brands Jónssonar í klaustrinu. Harðasti andstæðingur biskups var aftur á móti Hrafn Oddsson hirðstjóri en hann lést 1289. Þá tók Þorvarður Þórarinsson við en var Árna biskupi ekki jafnerfiður viðfangs og Hrafn hafði verið og fór svo að málum var skotið í dóm konungs.
Slésvík-Holtsetaland
Slésvík-Holtsetaland (háþýska: Schleswig-Holstein, lágþýska: Sleswig-Holsteen, frísneska: Slaswik-Holstiinj, danska: Slesvig-Holsten) er sambandsland í Þýskalandi norður af Hamborg (Hamburg) og liggur á milli Norðursjávar og Eystrasalts. Íbúar eru 2,9 milljónir (2021). Höfuðstaður sambandslandsins er Kíl (Kiel).
Lega og lýsing
Slésvík-Holtsetaland er nyrsta sambandsríki Þýskalands og er eina sambandsríkið sem á strandlengju bæði að Norðursjó og Eystrasalti. Það liggur að Mecklenborg-Vorpommern í austri og Neðra-Saxlandi og Hamborg í suðri. Auk þess á það landamæri að Danmörku í norðri. Flatarmál Slésvíkur-Holtsetalands er 15.799 km² og það er þar með næstminnsta sambandsríki Þýskalands sem ekki er borgríki. Aðeins Saarland er minna. Það er mjög láglent og víða skógi vaxið. Mörg stöðuvötn er að finna í ríkinu. Ströndin við Norðursjó er hluti af Vaðhafinu. Þar eru Norðurfrísnesku eyjarnar. Ströndin við Eystrasalt er vogskorin. Þar eru nokkrir firðir, þeir einu í Þýskalandi (t.d. Schlei og Flensburger Förde).
Orðsifjar
Schleswig er nefnt eftir samnefndri hafnarborg við Eystrasalt. Orðið er samsett úr Schles og wig. Schles merkir fjörðinn Schlei og wig merkir vík eða bær. Schlei sjálft merkir óhreint vatn (sbr. slím og slý á íslensku). Merkingin er því bærinn við fjörðinn Schlei. Holtsetaland hét upphaflega Holzsassen, sem merkir Holtsetar (skógarbúar). Holzsassen breytist í Holtsaten, svo í Holsten og loks í Holstein. Orðið hefur ekkert með stein (þ.e. steina að gera). Athyglisvert er að íslenska heitið, Holtsetaland, kemst þvi einna næst að vera upprunalegt heiti svæðisins.
Upphaf
Upphaflega bjuggu germanskir þjóðflokkar á svæðinu, aðallega Englar, en einnig Jótar og Frísar. Á tímum þjóðflutninganna miklu á 5. öld fluttu margir Englar til Englands og sameinuðust þar aðfluttum Söxum (þeir mynduðu þar engilsaxa). Þetta varð til þess að margir Jótar (upphaflega í Jótlandi) fluttu sig sunnar í héraðið. Á víkingatímanum stofnuðu þeir bæinn Heiðabú (á þýsku: Haithabu, á dönsku: Hedeby) við fjörðinn Schlei, rétt sunnan við borgina Schleswig. Sótt hefur verið um að setja víkingabæinn Heiðabú á heimsminjaskrá UNESCO. Víkingar byggðu auk þess Danavirki til varnar Söxum. Karlamagnús hernam suðurhluta svæðisins (nokkurn veginn Holtsetaland), en eftirlét víkingum norðursvæðið. Árið 811 gerðu Karlamagnús og víkingar samkomulag um að áin Egða (Eider) skyldi vera landamæri milli ríkis Karls og Danaríkis. Þessi landamæri héldust allt til 1864, er Prússar tóku Slésvík af Dönum með hervaldi. Áin myndaði því einnig landamerki milli Slésvíkur og Holtsetalands.
Togstreita milli Dana og þýska ríkisins
Danir reyndu á öldum áður að hertaka Holtsetaland, en Valdimar 2. Danakonungur beið hins vegar ósigur í orrustunni við Bornhöved 1227. Á næstu öldum tókst greifunum í Holtsetalandi (Schauenburg-ættinni) að eigna sér lönd og skika í Slésvík. Á 14. öld má segja að héruðin bæði hafi myndað eina heild, þó að Slésvík hafi tilheyrt dönsku krúnunni, en Holtsetaland þýska ríkinu. Eftir 1250 var uppgangstími Hansasambandsins. Við það varð hafnarborgin Lübeck meðal mikilvægustu borga Norður-Evrópu. Árið 1460 dó Schauenburg-ættin út í Holtsetalandi. Aðalsmenn í báðum héruðunum kusu því Kristján 1. Danakonung sem nýjan fursta sinn, enda var hann náskyldur síðasta fursta Schauenburg-ættarinnar. Samkomulag um þetta náðist í borginni Ribe á Jótlandi. Slésvík og Holtsetaland áttu að vera ein heild um ókomna tíð. Kristján átti ekki að ríkja sem konungur yfir svæðinu, heldur sem hertogi. Holtsetaland breyttist í kjölfarið af því úr greifadæmi i hertogadæmi. Í lénsskipulaginu var Danakonungur lénsherra Slésvíkur, en þýski keisarinn var þó áfram lénsherra Holtsetalands. Stjórnkerfið var í höndum Danakonunga, en skatturinn fór til keisarans. Siðaskiptin í hertogadæmunum tveimur komu frá Danmörku, ekki frá þýska ríkinu. Það var Kristján 3. sem skipaði fyrir um nýja siðinn 1542, ásamt prestinum Johannes Bugenhagen. Árið 1544 braut Kristján 3. Ribesamkomulagið með því að skipta Slésvík-Holtsetalandi í tvö ný lén, sitt fyrir hvorn hálfbróður sinn. Þannig mynduðust Gottorf-svæðið við Norðursjó og Hadersleben-svæðið við Eystrasalt.
Reykjavík (fréttablað)
Reykjavík var íslenskt frétta- og auglýsingablað sem gefið var út í Reykjavík frá 24. febrúar árið 1900 til ársloka 1913. Það hóf göngu sína fyrst og fremst sem auglýsingarit en varð um tíma eitt útbreiddasta blað landsins og virkur þátttakandi í þjóðfélagsumræðunni.
Slésvík-Holtsetaland
30 ára stríðið
Þessi mikla styrjöld hófst 1618, en hvorki Slésvík né Holtsetaland voru þátttakendur til að byrja með. Það var ekki fyrr en 1625 að héruðin drógust inn í stríðið er Kristján 4. Danakonungur ákvað að taka þátt í hildarleiknum. Árið 1626 beið hann hins vegar ósigur í orrustu gegn Tilly, einum af herforingjum Wallensteins. Wallenstein sjálfur rak flótta Danakonungs norður um Slésvík-Holtsetalandi og hertók síðan Jótland. Þar með voru Danir úr leik í stríðinu. Friðarsamningar þess eðlis voru undirritaðir í Lübeck.
Reykjavík (fréttablað)
Saga
Þorvarður Þorvarðarson prentari var útgefandi og ábyrgðarmaður Reykjavíkur fyrstu þrjú árin. Í byrjun voru auglýsingar meginefni blaðsins og útgáfan óregluleg en árið 1902 var það gert að vikublaði og fékk undirtitilinn fréttablað-skemmtiblað. Tók Jón Ólafsson að rita í það um bókmenntir og erlendar fréttir.
Slésvík-Holtsetaland
Prússastríðið
thumb|Kort á ensku sem sýnir skiptingu Slésvíkur Á miðri 19. öld varð mikil þjóðarvakning meðal íbúa Slésvíkur-Holtsetalands, eins og annars staðar. Í marsbyltingunni í Kíl 1848 kröfðust þýskumælandi íbúar héraðsins sameiningar við þýska ríkið. Friðrik 7. Danakonungur var þar að auki barnlaus og næsti erfingi hertogadæmanna var Christian August, samkvæmt þýskum rétti. En samkvæmt dönskum rétti máttu konur hins vegar erfa lönd og því héldu Danir yfirrétti sínum yfir hertogadæmunum. Þýskir íbúar svæðisins tóku þá málin í sínar hendur og gerðu uppreisn gegn Dönum, en töpuðu í orrustunni við Idstedt (nálægt Flensborg). Árið 1864 var Bismarck orðinn kanslari Prússaveldis. Hann setti Dönum úrslitakosti um lausn á deilunni um hertogadæmin. Þar sem Danir sýndu enga tilburði til að leita lausna, sögðu Prússar og Austurríkismenn Dönum stríð á hendur. Í orrustunni við Dybbøl syðst á Jótlandi biðu Danir svo bitran ósigur fyrir sameinuðu liði Prússa og Austurríkismanna. Í framhaldið hernámu Prússar Slésvík, en Austurríkismenn Holtsetaland. Árið 1867 urðu bæði héruðin prússnesk. Tæknilega séð var vandamálið þó enn ekki leyst og deila landanna hélt áfram næstu áratugina. Eftir ósigur Þjóðverja í heimstyrjöldinni fyrri var aftur sest að samningaborðinu og rætt um héruðin, sérstaklega þó Slésvík. Niðurstaðan var sú að Þjóðverjar skiluðu norðurhluta Slésvíkur til Danmerkur. Aðeins suðurhlutinn fékk að haldast þýskur. Landamæri ríkjanna voru sett rétt norðan við borgina Flensborg og þannig standa þau enn í dag.
Reykjavík (fréttablað)
Saga
Átið 1903 komst blaðið í eigu nýs útgáfufélags og var Jón Ólafsson gerður að ritstjóra þess. Brot blaðsins var stækkað og upplagið aukið verulega. Reykjavík hafði þó alla tíð þá sérstöðu meðal íslensku blaðanna að það var að mestu borið upp af auglýsingum frekar en smásölu og áskrift. Það var því ódýrara en önnur blöð.
Slésvík-Holtsetaland
Nýrri saga
Í heimstyrjöldinni síðari urðu aðeins fáeinar borgir fyrir loftárásum bandamanna. Lübeck skemmdist nokkuð, en Kíl var nær gjöreyðilögð, enda mikilvæg herskipahöfn Þjóðverja. Við lok stríðsins var Slésvík-Holtsetaland hluti af breska hernámssvæðinu. Árið 1947 kom fyrsta þing svæðisins saman. Höfuðborgin varð Kíl. Það var svo árið 1949 sem Slésvík-Holtsetaland varð hluti af nýstofnuðu Sambandsríki Þýskalands.
Reykjavík (fréttablað)
Saga
Við upphaf heimastjórnar varð Reykjavík eindregið málgagn Hannesar Hafstein, þar sem Jón Ólafsson hélt oftast um penna. Hann hvarf af ritstjórastjórastóli fyrst árið 1907 og svo endanlega árið 1909, en var þó aðal stjórnmálahöfundur blaðsins allt til loka.
Slésvík-Holtsetaland
Fáni og skjaldarmerki
Fáni Slésvíkur-Holtsetalands er gerður úr þremur láréttum röndum: Blátt, hvítt, rautt. Litirnir voru teknir úr skjaldarmerkinu og það var þýskur alþýðuher sem reyndi að brjótast undan danskri yfirstjórn árið 1840 sem notaði þennan fána í fyrsta sinn. Árið 1949 var þessi fáni svo viðurkenndur sem fáni hins nýstofnaða sambandsríkis. Skjaldarmerkið er tvískipt. Vinstra megin eru bláu ljónin frá Slésvík, en til hægri er hvíta netlulaufið frá Holtsetalandi.
Gunnheiður
Gunnheiður er íslenskt kvenmannsnafn.
Slésvík-Holtsetaland
Borgir
Stærstu borgir sambandsríkisins:
Reykjavík (fréttablað)
Saga
Síðasta tölublað Reykjavíkur kom út þann 20. desember 1913 þegar það var sameinað Lögréttu, blaði Þorsteins Gíslasonar.
Sylgja
Sylgja er íslenskt kvenmannsnafn.
Sýslur í Oklahoma
Sýslur í Oklahoma eru 77 talsins.
Gamalíel
Gamalíel er íslenskt karlmannsnafn.
Narendra Modi
Narendra Damodardas Modi (f. 17. september 1950) er fjórtándi og núverandi forsætisráðherra Indlands, í embætti síðan í maí 2014. Hann var yfirráðherra Gújarat-héraðs frá 2001 til 2014 og situr á indverska þinginu fyrir Varanasi-kjördæmi. Modi er meðlimur í hægrisinnaða Bharatiya Janata-flokknum (BJP) og sjálfboðasamtökunum Rashtriya Swayamsevak Sangh (RSS). Hann er hindúskur þjóðernissinni.
Æviágrip
Modi fæddist í Vadnagar og hjálpaði föður sínum við tesölu sem drengur. Hann var kynntur fyrir RSS-hópnum þegar hann var átta ára og hóf langt starf fyrir samtökin. Hann flutti að heiman eftir að hafa lokið skólagöngu, að hluta til vegna þess að hann hafði hafnað kvonfangi sem fjölskylda hans valdi honum. Modi ferðaðist um Indland í tvö ár og lagði för sína til margra helgireita. Hann sneri aftur til Gújarat-héraðs og flutti til Ahmedabad árið 1969 eða 1970. Árið 1971 fékk hann fullt starf hjá RSS. Þegar Indira Gandhi lýsti yfir neyðarlögum árið 1975 neyddist Modi til að fara í felur. RSS veitti honum stöðu í BJP-flokknum árið 1985 og hann gegndi þar ýmsum ábyrgðarstöðum til ársins 2001, þegar hann varð aðalritari flokksins.
Modi var útnefndur yfirráðherra Gújarat árið 2001 vegna vanheilsu Keshubhai Patel og óvinsælda eftir að jarðskjálftar höfðu skekið Bhuj. Stuttu síðar var Modi kjörinn á löggjafarþing fylkisins. Héraðsstjórn Modi hefur verið bendluð við uppþot og óeirðir í Gújarat-héraði árið 2002  þar sem talið er að um 2.000 manns hafi látist í kynþáttadeilum hindúa og múslima. Stjórn Modi var gagnrýnd fyrir viðbrögð hennar við átökunum, en indverskum dómstólum þótti ekki nægt tilefni til þess að sækja Modi til saka. Stefnumálum hans sem yfirráðherra héraðsins hefur verið hrósað vegna áherslu þeirra á hagvöxt og uppbyggingu sterkara efnahagskerfis. Einnig var stjórn hans þó gagnrýnd fyrir að takast ekki að bæta heilsufar, fátækt og menntastig íbúanna.
Modi leiddi BJP til sigurs í indversku þingkosningunum árið 2014. Flokkurinn náði hreinum þingmeirihluta, en þetta er í fyrsta skipti sem nokkrum flokki hefur tekist slíkt frá árinu 1984. Modi sjálfur var kjörinn í þingsæti Varanasi. Síðan Modi tók við embætti hefur ríkisstjórn hans reynt að auka erlendar fjárfestingar í indverska efnahagnum, aukið ríkisútgjöld til innviða landsins en dregið úr útgjöldum til velferðamála. Modi hefur beitt sér fyrir einföldun indverska stjórnsýslukerfisins og fyrir aukinni miðstýringu ríkisins. Modi hefur á stjórnartíð sinni vikið indverskum stjórnmálum talsvert til hægri. Hann er vinsæll en þó nokkuð umdeildur heima fyrir og erlendis vegna hindúskrar þjóðernishyggju sinnar og hlutverks síns í óeirðunum í Gújarat árið 2002.
Annað kjörtímabil Modi hefur einkennst nokkuð af mótmælum gegn nýjum lögum um ríkisborgararétt sem stjórn hans setti árið 2019. Lögin veita fólki úr trúarlegum minnihlutum frá Afganistan, Pakistan og Bangladess flýtimeðferð til að öðlast indverskan ríkisborgararétt en skilja múslima frá þessum löndum út undan. Andstæðingar laganna telja hana brjóta í bága við veraldlega stjórnarskrá Indlands með því að veita sérréttindi eftir trúarbrögðum.
Frá árinu 2020 mótmæltu indverskir bændur jafnframt Modi af hörku vegna umdeildra landbúnaðarlaga sem stjórn hans setti. Bændur fullyrtu að lögin væru til þess fallin að gera risafyrirtækjum kleift að sölsa undir sig indverskan landbúnað. Frá nóvember 2020 mótmæltu þúsundir bænda, einkum frá Púnjab-fylki, í kringum Nýju Delí og komu sér upp búðum í kringum borgina. Í janúar næsta ár kom til átaka milli lögreglu og mótmælenda sem brutust inn í Rauða virkið og drógu þar mótmælafána að húni. Einn bóndi lést í þeim átökum og fjöldi lögreglumanna særðist. Í október 2021 létust átta mótmælendur í átökum við lögreglu í Uttar Pradesh. Langvarandi mótmæli bændanna leiddu til þess að Modi tilkynnti þann 19. nóvember að lögin umdeildu yrðu felld úr gildi.
Arfleiðsluheimild
Arfleiðsluheimild er heimild arfleifanda til að ráðstafa eignum sínum með erfðaskrá. Í íslenskum erfðarétti getur sú heimild verið takmörkuð á grundvelli skylduarfs þegar skylduerfingi er til staðar, og/eða einnig samkvæmt öðrum bindandi skuldbindingum arfleifandans sem hindra eða takmarka rétt arfleifandans að því leiti. Hugtakinu er oft ruglað við arfleiðsluhæfi er snýr að andlegu ástandi viðkomandi.
Leibniz-rithátturinn
Leibniz-rithátturinn er ritháttur í örsmæðareikningi sem er nefndur í höfuðið á stærðfræðinginum Gottfried Wilhelm Leibniz, en rithátturinn notast við merkingar eins og dx and dy til að tákna afleiður. Ef y er t.d. fall af breytunni x
þá mátti tákna afleiðuna af y m.t.t. x
sem
þar sem vinstri hlið jöfnunnar er Leibniz-rithátturinn og hægri hlið jöfnunnar er Lagrange-ritháttur fyrir afleiðu f af x.
Valdi
Valdi er íslenskt karlmannsnafn.
Árni Helgason (d. 1320)
Árni Helgason ((?) – 21. janúar 1320) var biskup í Skálholti frá 1304.
Foreldrar hans voru Helgi Loftsson bóndi í Skál á Síðu og Ásbjörg Þorláksdóttir kona hans, systir Árna Þorlákssonar (Staða-Árna) Skálholtsbiskups, sem tók nafna sinn til sín og menntaði hann. Árni Helgason var orðinn prestur í Skálholti fyrir 1288, því það ár fór hann til Noregs með móðurbróður sínum. Staða-Árni dó í Björgvin 1298 en vegna deilna erkibiskups og kórbræðra liðu sex ár þar til Árni Helgason var valinn arftaki hans.
Í biskupstíð Árna, árið 1309, brann kirkjan í Skálholti þegar eldingu laust niður í hana. Gekkst biskupinn þá fyrir því að safnað var fé um allt land til kirkjubyggingar. Hann sigldi svo til Noregs að kaupa kirkjuvið og gekk þetta allt vel fyrir sig svo að ný kirkja, sem kölluð hefur verið Árnakirkja, var vígð 1311. Hún brann árið 1526.
Gunnhildur
Gunnhildur er íslenskt kvenmannsnafn.
Garðar (mannsnafn)
Garðar er íslenskt karlmannsnafn.
7 (aðgreining)
7 eða sjö getur átt við:
Sylvía
Sylvía er íslenskt kvenmannsnafn.
Melanotaenia kokasensis
Melanotaenia kokasensis er tegund af regnbogafiskum sem er frá norðvestur Nýju-Gíneu.
Hversdagsreglur
Hversdagsreglur voru íslenskir gamanþættir sýndir á Stöð 2 veturinn 2017 - 2018. Þættirnir sýndu frá aðstæðum í hversdeginum sem voru leyst í eitt skipti fyrir þau öll. Þættirnir voru 6 og var leikstjóri Lúðvík Páll Lúðvíksson.
Í nefndinni í þáttinum voru Arnar Jónsson (sem stjórnaði nefndinni), Þröstur Leó Gunnarsson, Svandís Dóra Einarsdóttir, Sveinn Geirsson, Hannes Óli Ágústsson, Elísabet Skagfjörð og Anna Kristín Arngrímsdóttir. Sérfræðingurinn var Brynhildur Guðjónsdóttir og sendarinn Alfreð var Steinþór Hróar Steinþórsson.
Arfleiðsluhæfi
Arfleiðsluhæfi er hæfi arfleifanda til að ráðstafa eignum sínum með erfðaskrá. Í íslenskum erfðarétti er vísað til þess að arfleifandinn sé í nógu góðu andlegu ástandi til að ráðstafa eignum sínum með skynsömum hætti á þeim tíma sem erfðaskráin var gerð. Þá ríkir sá algengi misskilningur að skortur á lögræði jafngildi sjálfkrafa skort á arfleiðsluhæfi í íslenskum landsrétti, en svo er ekki. Hugtakinu er oft ruglað við arfleiðsluheimild er snýr meira að eignarréttarlegum þáttum.
Miðhéruð Englands
thumb|250px|Hér eru Miðhéruð græn.
Íslam í Hollandi
Íslam er næststærsta trú í Hollandi, á eftir kristni, og er iðkað af 5% íbúa samkvæmt áætlunum 2018. Meirihluti múslima í Hollandi tilheyrir súnnítatrú. Margir eru búsettir í fjórum stórborgum landsins: Amsterdam, Rotterdam, Haag og Utrecht.
Snemma sögu íslams í Hollandi má rekja aftur til 16. aldar þegar fáir kaupmenn frá Ottómana tóku að setjast að í hafnarborgum þjóðarinnar. Fyrir vikið voru spunamoskur fyrst byggðar í Amsterdam snemma á 17. öld.. Á næstu öldum upplifðu Holland óslitinn múslimainnflutning frá Hollensku Austur-Indíum, á langri sögu þeirra sem hluti af hollenskum erlendum eignum. Frá upplausn Ottómanaveldisins eftir fyrri heimsstyrjöld og fram að sjálfstæði Indónesíu innihéldu hollensku Austur-Indíur næststærsta múslimabúa heimsins, á eftir Breska Indlandi. Hins vegar var fjöldi múslima á evrópsku yfirráðasvæði Konungsríkisins Hollands mjög lítill, eða innan við 0,1% íbúanna.
Efnahagsuppvakning Hollands á árunum 1960 til 1973 hvatti hollenska ríkisstjórnina til að ráða farandverkafólk frá múslimaheiminum, aðallega frá Tyrklandi og Marokkó. Síðar bárust öldur innflytjenda með fjölskyldusameiningu og hælisleit. Athyglisverður hluti múslimskra innflytjenda kom einnig frá fyrrum nýlendum Indónesíu og Súrínam.
Newcastle upon Tyne
thumb|Tynebrúin í Newcastle. Newcastle upon Tyne (almennt Newcastle og stundum nefnd Nýikastali á íslensku) er borg á Tyne and Wear (frb. Tæn and Wír) á Norðaustur-Englandi. Hún er við Tyneá og var forðum höfuðborg Northumberlands. Borgin var stofnuð á tímum Rómaveldis sem Pons Aelius. Íbúar næsta nágrennis Newcastle eru kallaðir Geordies. Árið 2015 voru íbúar Newcastle um 293.000 talsins. Knattspyrnufélag borgarinnar er Newcastle United.
Kolmúli
Kolmúli (lýsingur) er algengasti matfiskur í Buenos Aires í Argentínu. Hann er af ætt fiska er nefnist á latínu merluccius (sbr. www.nomen.at), en á kastilíönsku (argentínska) merluza. Venjulega er hann matreiddur sem fisksnitzel (milanesa de la merluza), þ.e. pressað, roð- og beinlaust flak í brauðraspi; yfirleitt djúpsteikt. Kolmúli er lausholda fiskur, en góður til matar (steikingar) sé hann ferskur.
Tyne og Wear
thumb|250px|Tyne og Wear á Englandi.
MARPOL 73/78
Upphaflegi samningurinn var undirritaður 17. febrúar árið 1973. Núverandi samningur inniheldur einnig bókun frá 1978. Hann tók gildi 2. október 1983. Sex viðaukar eru við samninginn og þurfa aðildarríki að fullgilda þá sérstaklega. Árið 2022 höfðu 160 ríki undirritað samninginn með viðaukum I-II en síðan fækkar ríkjum sem undirritað hafa síðari viðauka. Ísland gerðist aðili að samningnum árið 1983 og fullgilti viðauka I og II 1985 og viðauka III og V árið 1989. Viðauki VI var fullgiltur 2018 og viðauki IV 2019.
Skriðþungi
Skriðþungi eða hreyfimagn er mælikvarði á tregðu hlutar á hreyfingu við breytingar á hraða, þ.e. ferð og stefnu. Oft táknaður með p. SI-mælieining: kg ms-1 eða N s.
Skilgreining á skriðþunga p:
p := m v,
þar sem m er massi hlutar og v hraðavigur.
Stuðmenn
thumb|Hulstur fyrri kvikmyndar þeirra [[Með allt á hreinu frá 1982.]] Stuðmenn er íslensk rokkhljómsveit stofnuð árið 1970 í Menntaskólanum við Hamrahlíð. Fyrsta smáskífa sveitarinnar, Honey, will you marry me?, kom þó ekki út fyrr en árið 1974. Upprunalegir meðlimir hljómsveitarinnar voru Jakob Frímann Magnússon, Valgeir Guðjónsson, Gylfi Kristinsson og Ragnar Danielsen. Stuðmenn tóku upp Sumar á Sýrlandi sem kom út sumarið 1975 og sló rækilega í gegn. Þá höfðu gengið til liðs við sveitina þeir Tómas Tómasson, Egill Ólafsson og Sigurður Bjóla. Platan var sett upp sem hálfgildings konseptplata sem lýsti á gamansaman hátt þróun skemmtanamenningar Íslendinga úr brennivínsmenningu í hippamenningu. Ári síðar fylgdu þeir henni eftir með Tívolí sem var meira hreinræktað og pólitískt konseptverk og varð líka gríðarvinsæl. Þá hafði Þórður Árnason gítarleikari gengið til liðs við Stuðmenn. Árið 1978 stofnuðu Egill, Tómas, Ásgeir Óskarsson og Þórður Árnason framúrstefnurokksveitina Þursaflokkinn sem gaf út fjórar hljómplötur á næstu fjórum árum. Valgeir hélt til Noregs í nám og Jakob var búsettur í London og síðar Los Angeles þar sem hann hljóðritaði nokkrar sólóplötur, m.a. fyrir Warner Brothers, Capitol og Golden Boy, sem hann fylgdi eftir með tónleikaferðum auk þess að hljóðrita og leika á tónleikum með hljómsveit Long John Baldry, Kevin Ayers o.fl.
Skriðþungi
Varðveisla skriðþunga
Þegar enginn ytri kraftur verkar á kerfi þá verður engin tímabreyting á skriðþunga og hann er því varðveittur. Þetta nýtist í eldflaugum þannig að þær losa sig við hluta af farminum og minnka þar með massann, en vegna varðveislu skriðþungans eykst þá hraðinn að sama skapi.
Stuðmenn
Árið 1982 gerðu Stuðmenn kvikmyndina Með allt á hreinu ásamt pönkhljómsveitinni Grýlunum í leikstjórn Ágústs Guðmundssonar. Kvikmyndin sló í gegn og hljómplata með lögum úr myndinni varð ekki síður vinsæl. Tveimur árum síðar gerði hljómsveitin kvikmyndina Hvítir mávar þar sem dýpra var á húmornum, enda náði hún ekki að slá við vinsældum fyrri myndarinnar þótt lögin úr henni yrðu mörg feykivinsæl, svo sem lagið „Búkalú“ sem var mánuðum saman í efstu sætum vinsældalista. Árið 1984 hélt hljómsveitin fræga útihátíð í Atlavík þar sem Ringo Starr kom fram.
Árið 1986 hélt hljómsveitin í tónleikaferð til Kína í boði kínversku stjórnarinnar. Rætt var um að Stuðmenn hefðu verið önnur vestræna popphljómsveitin sem hélt tónleika í Kína á eftir hljómsveitinni Wham!. Hljómsveitin kom fram á tólf tónleikum. Heimildarmyndin Strax í Kína var gerð um ferðina. Eftir Kína-ævintýrið tók við nokkuð hlé þar sem meðlimir hljómsveitarinnar einbeittu sér að eigin verkefnum. Árið 1987 innleiddu Stuðmenn söngvarakeppnina Látúnsbarkann, eins konar forvera Idol-keppninnar og sama ár kom út Á gæsaveiðum. Eftir útgáfu þeirrar plötu dró Valgeir sig út úr hljómsveitinni næstu tvo áratugi. Árið 1989 kom út Listin að lifa og 1990 Hve glöð er vor æska. Eftir það tók aftur við hlé þar til út komu Ærlegt sumarfrí, Hvílík þjóð! ,EP+ 1997 og 1998. Samstarfsverkefni Stuðmanna og Karlakórsins Fóstbræðra, tónleikaplatan Íslenskir karlmenn sló öll sölumet árið 1998, en skífan seldist í 25.000 eintökum.
Eftir aldamótin hafa m.a. komið út stór safnplata Tvöfalda bítið, hljómleikaplatan Á stóra sviðinu og hljómplatan Á Hlíðarenda. Árið 2004 gerðu Stuðmenn síðan framhald af kvikmyndinni Með allt á hreinu, Í takt við tímann, með Ágústi Guðmundssyni og hljómsveitinni Quarashi. Samnefnd plata kom út sama ár. Árið 2004 lék hljómsveitin m.a. í Tívolí í Kaupmannahöfn, 2005 í Royal Albert Hall í London, 2006 í Jazz Philharmonic Hall í St. Pétursborg og 2007 í Circus í Kaupmannahöfn. Vorið 2009 kom hljómsveitin fram á minningartónleikum tileinkuðum Rúnari Júlíussyni í Laugardalshöll. Auk stofnendnanna Jakobs og Valgeirs var hljómsveitin þar skipuð hrynparinu Tómasi og Ásgeiri, gítarleikaranum Ómari Guðjónssyni og tveimur ungum forsöngvurum, Stefaníu Svavarsdóttur og Eyþóri Inga Gunnlaugssyni. Sá síðastnefndi er nafni hljómborðs- og slagverksleikarans Eyþórs Gunnarssonar sem starfað hefur með Stuðmönnum frá 1998. Í maí 2009 gáfu Stuðmenn út smáskífu sem var tileinkuð Rúnari Júlíussyni samhliða því að flytja lokalag handknattleikskvikmyndarinnar Gott silfur gulli betra.
Súgandafjörður
thumbnail|Súgandafjörður Súgandafjörður er fjörður á norðanverðum Vestfjarðakjálkanum, nyrsti fjörðurinn í Vestur-Ísafjarðarsýslu og gengur inn milli Sauðaness að sunnan og Galtar að norðan. Hann er um þrettán kílómetra langur. Þegar kemur inn að fjallinu Spilli, sem gnæfir yfir Suðureyri, sveigir hann til suðausturs, þrengist og grynnkar.
Brött og allhá fjöll liggja að firðinum og er undirlendi lítið. Þau eru þó nokkuð gróin og sumstaðar er kjarr; Selárskógur er eitt mesta samfellda kjarrlendi á Vestfjörðum. Inn af botni fjarðarins er Botnsdalur. Þar er eitt af þremur mynnum Vestfjarðaganga, sem opnuð voru 1996, en áður lá vegur um Botnsheiði til Ísafjarðar og var hann yfirleitt ófær á veturna. Þaðan liggur svo malbikaður vegur með suðurströnd fjarðarins til Suðureyrar en handan fjarðarins er aðeins ómalbikaður sumarvegur sem tekur enda við Selá við miðjan fjörðinn, enda er þar engin byggð lengur, aðeins sumarbústaðir. Víða í firðinum er mikil snjóflóðahætta.
Surtarbrandslög er víða að finna og úr surtarbrandslögum í Botnsdal hafa verið unnin kol, síðast á árunum 1940-1942. Jarðhiti er í firðinum og er hann notaður til að hita upp hús á Suðureyri. Á Suðureyri er einnig að finna einu útisundlaug á norðanverðum Vestfjörðum. Um mestan fjörðinn er grágrýtisfjara en við norðursíðuna einkum við litlu eyrarnar tvær er svört sandströnd.
Samkvæmt því sem segir í Landnámu var það Hallvarður súgandi sem nam fjörðinn. Hann hafði barist við Harald konung hárfagra í Hafursfjarðarorrustu en hélt síðan til Íslands og nam Súgandafjörð og Skálavík til Stiga.
Gísli Þórðarson (lögmaður)
Gísli Þórðarson (f. 1545, d. fyrir 28. mars 1619) var íslenskur lögmaður á 16. og 17. öld. Hann bjó á Innra-Hólmi á Akranesi og síðar á Arnarstapa.
Foreldrar Gísla voru Þórður Guðmundsson lögmaður og kona hans, Jórunn Þórðardóttir. Þegar faðir hans lét af lögmannsembætti á Alþingi 1606 kom hann því til leiðar að Gísli var kjörinn lögmaður sunnan og austan í hans stað, og var hann þá kominn um sextugt. Gísli var mikill fjáraflamaður og varð stórauðugur, keypti margar jarðir og rak stórbú á Innra-Hólmi, hafði þar tólf vinnumenn. Hann fékk líka Stapaumboð og bjó á Arnarstapa síðustu árin.
Gísli lenti í deilum við Herluf Daa höfuðsmann, sem sakaði hann meðal annars um að hafa leyft enskum manni að stunda fálkaveiðar, og var hann dæmdur í sektir. Hann sagði þá af sér lögmannsembættinu og kom ekki til Alþingis 1614, en Gísli Hákonarson varð lögmaður í hans stað. Sagt var að hann hefði haft áhrif á Herluf Daa í þessu máli.
Kona Gísla var Ingibjörg, dóttir Árna Gíslasonar sýslumanns á Hlíðarenda og konu hans Guðrúnar Sæmundsdóttir. Þau áttu fjölda barna. Á meðal þeirra voru Hinrik sýslumaður á Innra-Hólmi, Steindór sýslumaður á Innra-Hólmi og Knerri, Ástríður kona Jóns eldri Magnússonar í Haga og Guðrún kona Magnúsar Björnssonar lögmanns.
Eric Hultén
Oskar Eric Gunnar Hultén (18 mars 1894 – 1 febrúar 1981) var sænskur grasafræðingur plöntu-landfræðingur og landkönnuður.
Styttingin á höfundarnafninu er Hultén.
Meðal tegunda nefnda honum til heiðurs eru:
Hugvekja til Íslendinga
Hugvekja til Íslendinga er 24 blaðsíðna grein eftir Jón Sigurðsson sem var gefin út í Nýjum félagsritum árið 1848. Greinin var skrifuð í tilefni af því að Friðrik 7. Danakonungur lét af einveldi. Í henni færði Jón rök fyrir því að Ísland ætti að vera sjálfstætt land. Greinin er talin marka upphaf sjálfstæðisbaráttu Íslendinga. Alþingi var endurreist árið 1843, eftir að það hafði verið lagt niður 1800.
6 (aðgreining)
6 eða sex getur átt við:
Gunnjóna
Gunnjóna er íslenskt kvenmannsnafn.
Miðflóttaafl
Miðflóttaafl eða miðflóttakraftur kallast gagnkraftur miðsóknarkrafts, sem saman halda hlutum á hringhreyfingu. Í jafnri hringhreyfingu eru þessir tveir kraftar alltaf jafn stórir, en með gagnstæðar stefnur.
Í hnitakerfum, sem ekki eru tregðukerfi, birtist miðflóttaafl gjarnan sem gervikraftur.
5 (aðgreining)
5 eða fimm getur átt við:
Valdimar (nafn)
Valdimar er íslenskt karlmannsnafn.
Vax
thumb|Vaxkerti Vax er vanalega notað um efni sem framleitt er af býflugum og þær nota til að byggja býflugnabú eða efni með svipaða eiginleika.
Tórsvöllur
thumb|Tórsvøllur. thumb|Horft til suður- og austurstúku vallarins.
Tórsvöllur er knattspyrnuvöllur í Gundadal í Þórshöfn, Færeyjum. Völlurinn var byggður árið 1999 sem þjóðarleikvangur Færeyja og tekur 6.040 í sæti. Árið 2011 voru flóðljós reist og árið 2017 var farið í umbætur. Áður hafði landsliðið spilað á Toftum á Svangaskarðvelli.
Tengt efni
Færeyska knattspyrnulandsliðið
Gunnlaug
Gunnlaug er íslenskt kvenmannsnafn.
Valdór
Valdór er íslenskt karlmannsnafn.
Hjúskapareign
Hjúskapareign er sjálfgefin eignarréttarleg staða eigna og eignarhluta í hjúskap í íslenskum rétti. Meginreglan er að allar eignir hjóna sem þau koma með í búið við stofnun hjúskaparins eða síðar á meðan honum stendur, teljist hjúskapareignir þess aðila. Verðmæti sem koma í stað hjúskapareignar teljist einnig hjúskapareign og hið sama gildir um arð af þeim. Haldi einhver því fram að eign sé annað en hjúskapareign ber sá aðili sönnunarbyrðina fyrir því. Algengt er að fólk haldi ranglega að hjúskapareign merki þegar hjón eigi tiltekna eign saman, þegar rétta hugtakið í slíkum tilvikum er sameign. Staða eignar sem hjúskapareignar kemur (almennt) ekki til álita lagalega séð fyrr en skipti fara fram á búi þeirra.
Heimilt er að breyta hjúskapareign yfir í séreign með séreignarkaupmála og öfugt. Þá geta eignir einnig orðið sjálfkrafa séreignir með slíkum kaupmála, með kvöðum arfleifanda eða gefanda gjafar, eða samkvæmt sérstökum fyrirmælum í landslögum.
Gervikraftur
Gervikraftur í eðlisfræði kallast sú hröðun, sem verður í kerfi sem ekki er tregðukerfi og birtist athuganda sem kraftur (skv. 2. lögmáli Newtons, F=ma). Gervikraftar hafa enga sjálfstæða tilvist heldur eru þeir háðir hnitakerfinu, sem þeim er lýst með, t.d. svigkraftur jarðar (corioliskraftur).
Réttur
Réttur var íslenskt tímarit sem gefið var út frá 1915 til 1993, fyrst á Akureyri en síðar í Reykjavík. Það var lengst af í ritstjórn Einars Olgeirssonar.
Saga
Þórólfur Sigurðsson frá Baldursheimi í Mývatnssveit var stofnandi tímaritsins Réttar. Það var gefið út á Akureyri og fjallaði um þjóðfélagsmál í víðum skilningi. Í ritinu var að finna greinar um helstu stjórnmálastefnur samtímans, þar á meðal jafnaðarstefnuna og samvinnuhugsjónina. Jónas Jónsson frá Hriflu átti sæti í ritnefnd fyrstu árin og birti þar ýmsar greinar um stjórnmálaleg málefni.
Einar Olgeirsson tók við ritstjórn Réttar árið 1926 og varð það í kjölfarið málgagn róttækra sósíalista, fyrst innan Alþýðuflokksins, þá Kommúnistaflokksins, Sósíalistaflokksins og loks Alþýðubandalagsins.
Einar ritstýrði Rétti frá 1926 til 1941 og aftur frá 1946 til dauðadags árið 1989. Lokahefti tímaritsins, minningarblað um Einar Olgeirsson, kom út árið 1993.
Arnar Þór Viðarsson
Arnar Þór Viðarsson er íslenskur knattspyrnuþjálfari og fyrrum knattspyrnumaður.
Á leikferli sínum spilaði hann fyrst með FH. Erlendis spilaði Arnar aðallega í Belgíu, með Lokeren og Cercle Brugge. Síðar var hann í þjálfarateymi þessara liða.
Arnar spilaði 52 landsleiki fyrir Ísland og skoraði 2 mörk. Hann fylgdi félaga sínum úr landsliðinu Eiði Smára Guðjohnsen í þjálfun á U21 liði Íslands árið 2019 og ári síðar stýrðu þeir A-landsliðinu saman. Hann þjálfaði landsliðið til vorsins 2023. Arnari var sagt upp en hann hafði aðeins unnið 6 leiki af 32 og 5 þeirra gegn Liechtenstein, Færeyjum og San Marínó.
4 (aðgreining)
4 eða fjórir getur átt við:
Garpur
Garpur er íslenskt karlmannsnafn.
Melanotaenia utcheensis
Melanotaenia utcheensis er tegund af regnbogafiskum sem er frá norðaustur Ástralíu.
Rindal
thumb|Frá Rindal thumb|Rindal kirkja Rindal er þéttbýli og stjórnsýslumiðstöð sveitarfélagsins Rindal í Þrændalögum í Noregi. Í byggð eru 704 íbúar og í sveitarfélaginu 1.980 (2022). Rindal er staðsett í suðvesturhluta fylkisins, 145 metra hæð yfir sjávarmáli, 55 km suður af Orkanger og 95 km suðvestur af Þrándheimi.
Auk verslunar og þjónustugreina er opinber stjórnsýsla og þjónustuveiting, málm-, timbur- og matvælaiðnaður og hótel á staðnum. Í miðjum bænum er fjölnotahúsið Rindalshuset með íþróttahúsi, skotvelli, sundlaug, gufubaði, bíósal (Attanova), fræðasetri, söluturni, skrifstofuaðstöðu og bókasafni.
Nálægt Rindalshuset er Rindal grunn- og framhaldsskóli, Rindal leikskólinn og Rindal þorpssafn.
Við Kirklandet í Rindal er Rindalskirkja, krosskirkja í timbri í nýgotneskum og svissneskum stíl, byggð 1874.
Árni Ólafsson
Árni Ólafsson mildi (d. um 1425?) var biskup í Skálholti á 15. öld. Árni er ýmist talinn sonur Ólafs Péturssonar hirðstjóra eða Ólafs Þorsteinssonar í Fellsmúla í Landssveit, og fleiri tilgátur hafa reyndar verið nefndar.
Vitað er að hann var í Noregi 1403 og var þá orðinn munkur, hvort sem hann hefur fyrst gengið í klaustur í Noregi eða á Íslandi. Hann gekk í þjónustu höfðingjans Hákonar Sigurðssonar á Giska 1404 og þjónaði síðar ekkju hans, Sigríði Erlendsdóttur, og fór með henni suður til Rómar. Þar var hann skipaður skriftafaðir norrænna manna. Eftir að heim til Noregs kom var hann skriftafaðir eða heimilisprestur frú Sigríðar og seinni manns hennar á Giska.
Þegar fréttist af láti Jóns Skálholtsbiskups fór Árni suður til Flórens og hitti þar Jóhannes páfa 23. (sem raunar er ekki viðurkenndur páfi) og fékk hjá honum bréf til Jóhannesar biskups í Lýbiku (Lübeck) um að vígja skyldi Árna til biskups í Skálholti. Var það gert 10. október 1413 og er Árni þá nefndur kanoki af Ágústínusarreglu. Um leið hitti hann Eirík konung af Pommern og fékk hjá honum hirðstjóravald á Íslandi. Hann kom heim 1415 á eigin skipi og var þá ótvírætt valdamesti maður landsins því auk hirðstjóraembættis og Skálholtsbiskupsstóls var hann í raun einnig Hólabiskup því Jón Tófason kom ekki til landsins fyrr en 1419. Fleiri umboð og embætti hafði hann.
Árni virðist hafa verið glæsimenni, mikill íþróttamaður og góður sundmaður, höfðinglegur og í kunningsskap við margt helsta tignarfólk Norðurlanda á sinni tíð. Hann hafði miklar tekjur af embættum sínum en einnig mikinn tilkostnað, var manna gjöfulastur, vinsæll og gestrisinn, veitti vel háum sem lágum og var vegna örlætis síns kallaður Árni hinn mildi. Var sagt að hann hefði látið smíða mikinn silfurbolla til að skenkja gestum. Bollinn var hátt í 3 kíló að þyngd og kallaðist Gestumblíður.
Honum hélst ekki vel á fé og gekk illa að standa í skilum við konung með afgjald af Íslandi. Hann fór til Noregs á skipi sínu 1419 og árið 1420 er hann í Danmörku og viðurkennir þar að skulda Eiríki konungi þrjú þúsund gamla enska nóbela og skuldbindur sig til að vera í Björgvin þar til skuldin sé greidd að fullu. Eftir það er í rauninni ekkert vitað um Árna og hugsanlega dó hann í hálfgerðu skuldafangelsi í Björgvin.
Risaklukka
Risaklukka (fræðiheiti: Campanula latifolia) er tegund af klukkuætt (Campanulaceae), ættuð frá Evrópu og vesturhluta Asíu. Hún hefur einnig dreifst nokkuð út frá ræktun.
3 (aðgreining)
3 eða þrír getur átt við:
Gunnleif
Gunnleif er íslenskt kvenmannsnafn.
Sæbjört
Sæbjört er íslenskt kvenmannsnafn.
Vesoul
Árið 2020 voru íbúar bæjarins 14,866 manns.
Valentín
Valentín er íslenskt karlmannsnafn.
Garri
Garri er íslenskt karlmannsnafn.
Íslam í Grikklandi
Íslam í Grikklandi er táknað með tveimur aðskildum samfélögum; Múslimar sem hafa búið í Grikklandi frá tímum Tyrkjaveldis (aðallega í Austur-Makedóníu og Þrakíu) og múslimskir innflytjendur sem fóru að koma á síðasta fjórðungi 20. aldar, aðallega til Aþenu og Þessalóníku. Múslimar í Grikklandi eru aðallega innflytjendur frá Miðausturlöndum (Líbanon, Sýrlandi, Írak, Íran), öðrum Balkanskaga (Svartfjallalandi, Tyrklandi, Albaníu, Bosníu og Hersegóvínu) og Norður-Afríku (Marokkó, Alsír, Túnis, Egyptalandi).
Bragi Hlíðberg - Bragi Hlíðberg
Bragi Hlíðberg - Bragi Hlíðberg er 33 snúninga LP hljómplata gefin út af SG - hljómplötum árið 1976. Hljóðritun fór fram hjá Tóntækni h.f. Tæknimaður: Sigurður Árnason. Hljóðblöndun: Sigurður Árnason og Bragi Hlíðberg.
Íslam á Bretlandi
Íslam er næststærsta trúarbragð í Bretlandi, en niðurstöður frá manntalinu 2011 gefa heildaríbúafjölda sem 2.786.635, eða 4,4% af heildarfjölda Bretlands, en niðurstöður manntalsins 2021 sem gefnar hafa verið út hingað til (frá og með nóvember 2022) sýna íbúafjölda af 3.868.133 (6,5%) í Englandi og Wales, 3.801.178 á Englandi og 66.950 í Wales. Manntalið 2011 greindi frá 76.737 múslimum í Skotlandi (1,45%). Í London eru flestir múslimar í landinu. Mikill meirihluti múslima í Bretlandi aðhyllist súnní-íslam, en minni fjöldi tengist sjía-íslam. á meðan minni fjöldi er tengdur við shía-íslam.
Á miðöldum voru nokkur almenn menningarskipti milli kristna heimsins og íslamska heimsins, hins vegar voru engir múslimar á Bretlandseyjum (nokkrir krossfarar snerust í austri, eins og Róbert frá St. Albans). Á tímum Elísabetar urðu samskipti skýrari eftir því sem Tudor-hjónin gerðu bandalög gegn kaþólskum Habsborgara Spáni, þar á meðal við Marokkó og Ottómanveldið. Þegar breska heimsveldið stækkaði, einkum á Indlandi, kom Bretland til að stjórna svæðum með mörgum múslimskum íbúum; vitað er að sumir þeirra, þekktir sem lascararnir, hafa sest að í Bretlandi upp úr miðri 18. öld. Á 19. öld ýtti Victorian Orientalism við áhuga á íslam og sumir Bretar, þar á meðal aðalsmenn, snerust til íslamstrúar. Marmaduke Pickthall, enskur rithöfundur og skáldsagnahöfundur, og breytti til íslamstrúar, útvegaði fyrstu heildarþýðingu bresks múslima á Kóraninum á ensku árið 1930.
Undir stjórn breska indverska hersins barðist umtalsverður fjöldi múslima fyrir Bretland í fyrri og síðari heimsstyrjöldinni (nokkrir þeirra voru sæmdir Viktoríukrossinum, æðsta heiðursmerki Bretlands). Á áratugunum eftir síðari átökin og skiptingu Indlands árið 1947 settust margir múslimar (frá því sem í dag er Bangladesh, Indland og Pakistan) að í Bretlandi sjálfu. Enn þann dag í dag eru Breskir Asíubúar meirihluti múslima í Bretlandi hvað varðar þjóðerni, þó að það séu umtalsverð tyrknesk, arabísk og sómölsk samfélög, auk allt að 100.000 breskir breskir tiltrúar af mörgum þjóðernisuppruna. Íslam er ört vaxandi trú í Bretlandi og fylgismenn þeirra eru með lægsta meðalaldur allra helstu trúarhópa. Milli 2001 og 2009 fjölgaði múslimum næstum 10 sinnum hraðar en ekki múslimum.
Rengla
thumb|right|[[Tágamura (Argentina anserina). Renglurnar eru rauðleitar.]] Rengla er jarðlægur eða hulinn sproti sem vex út frá stofni eða jarðstöngli plöntu. Við endann á renglunni myndast ný jurt úr knúppi. Dæmi um jurtir sem fjölga sér með renglum eru jarðarber og kartöflur.
Tata Nano
thumb|250px|Tata Nano Tata Nano er borgarbíll framleiddur af indverska bílaframleiðandanum Tata Motors. Ódýrasta útgáfa af bílnum mun kosta 1700€ eða 157,149 íslenskar krónur, sem gerir Nano að ódýrasta fjöldaframleidda bíl í heimi. Tata Motors stefnir að því að framleiða 250.000 eintök á ári til að byrja með.
Maóismi
Það sem aðgreinir maóisma frá öðrum kvíslum kommúnismans er meðal annars mun meiri trú og áhersla á byltingarsinnað hlutverk smábænda og annarra vinnandi stétta til sveita, kenningin um stöðugar mótsetningar (öfugt við hefðbundna díalektík sem aðrir marxistar aðhyllast) og kenningin um heimana þrjá. Flestir aðrir kommúnistar hafna þessum hugmyndum. Auk þeirra einkennast maóískir stjórnarhættir gjarnan af mikilli leiðtogadýrkun, lítilli virðingu fyrir mannréttindum, stjórnarandstöðu eða hugmyndum í andstöðu við hugmyndir stjórnarinnar. Þar við bætast flokkseinræði og náin tengsl stjórnvalda og verkalýðshreyfingar.
Formleg vinslit urðu milli Maós og Sovétmanna eftir að Nikita Krústsjov flutti leyniræðuna um Stalín árið 1956. Sá pólitíski ágreiningur, sem stundum nálgaðist bein átök, varð líka til þess að kenningarnar þróuðust hvor í sína átt: Maóismi þróaðist frá því að vera einfaldlega „sósíalismi að hætti Kínverja“ yfir í að verða sjálfstæð undirtegund sósíalisma, á meðan Sovétstjórnin hvarf meira og meira frá stalínískum stjórnarháttum.
Maóismi í dag
thumb|250px|Þorp undir stjórn maóista í Nepal Í Alþýðulýðveldinu Kína hefur opinber leiðtogadýrkun á Maó farið mjög minnkandi frá því hann dó. Stjórnvöld segjast þó enn fara eftir stefnunni sem hann mótaði, þótt deilt sé um efndirnar. Svipað á við í Víetnam, þar sem ríkjandi flokkur sótti upphaflega mikið til Maós en hefur horfið frá stefnu hans. Í Norður-Kóreu er Juche hin ríkjandi hugmyndafræði, og sækir töluvert mikið í smiðju Maós líka. Í mörgum löndum, einkum í Mið- og Suður-Asíu, eru starfandi stjórnmála- og skæruliðahreyfingar sem margar kenna sig við Maó. Sumar þeirra kalla sig beinlínist maóista, öfugt við það sem maóistar hafa gert lengst af. Sem dæmi um þetta má nefna Kommúnistaflokk Nepals (maóista), sem eru mjög umsvifamiklir þar í landi, og Kommúnistaflokk Indlands (maóista), sem hafa barist í áratugi og vinna smám saman á. Utan Asíu starfa margar maóískar hreyfingar, flestar litlar, en í Perú urðu maóískir skæruliðar mjög sterkir og komust nærri því að taka öll völd í landinu í uppreisn sem hófst árið 1980. Þegar stjórnvöld höfðu hendur í hári Abimaels Guzmán formanns, þá brast samstaðan. Að nafninu til stendur uppreisnin enn, en hreyfingin er klofin og fylkingarnar tvær litlar.
Maóismi á Íslandi
Í vinstri-róttæknibylgjunni sem hófst í lok sjöunda áratugarins á Vesturlöndum og náði til Íslands í upphafi þess áttunda, náðu maóískar hugmyndir nokkru fylgi meðal róttækra Íslendinga. Einingarsamtök kommúnista (marx-lenínistar) -- yfirleitt kölluð EIK (m-l) -- voru stærsta hreyfingin. Þau voru lögð niður nálægt upphafi níunda áratugarins.
Þýði
Þýði er hugtak í tölfræði yfir mengi allra talnagagna í ákveðnum hóp. Þegar hluti af þýðinu er tekinn fyrir, kallast það úrtak. Athuga verður að mengi yfir talnagögn geta líka verið þýði og úrtak á sama tíma, eftir því hvernig litið er á það. Dæmi um það er að aldur allra jarðarbúa þýði en aldursdreifing ákveðinnar þjóðar væri úrtak af því. Hins vegar getur aldursdreifing ákveðinnar þjóðar verið þýði og úrtakið væru einstaklingar sem féllu undir ákveðin skilyrði eins og kyn, aldur, búseta eða önnur skilyrði sem sett eru.
Þýði er yfirleitt skilgreint sem safn allra þeirra viðfangsefna sem draga á ályktanir um og úrtak er hluti þeirra viðfangsefna. Ekki má rugla saman saman líkindadreifingu og þýði. Oft er talað um líkindadreifingu þýðis en það er ekki þar með sagt að þýðið sé dreifing, það er allt annar hlutur.
Gaui
Gaui er íslenskt karlmannsnafn.
Höfuðklukka
Höfuðklukka (fræðiheiti: Campanula glomerata) er tegund af klukkuætt (Campanulaceae), ættuð frá Evrasíu, frá Bretlandi til Japan.
Bubbi Morthens
thumb|Bubbi Morthens, Laugardal (2007). thumb|Bubbi Morthens Ásbjörn Kristinsson Morthens (fæddur 6. júní 1956 í Reykjavík á Íslandi), oftast nefndur Bubbi Morthens, er íslenskur tónlistarmaður. Móðir hans var dönsk og pabbi hans hálfíslenskur og hálfnorskur.
Bubbi hefur verið þekktur í íslensku tónlistarlífi síðan á 9. áratugnum. Hann hefur verið meðlimur í ýmsum hljómsveitum, þekktastar eru Utangarðsmenn og Egó en lengst af hefur hann verið einn með gítarinn sem trúbador. Bubbi hefur í gegnum tíðina selt fleiri plötur á Íslandi en nokkur annar tónlistarmaður. Bubbi hélt tónleika sem voru kallaðir "06.06.06" árið 2006 og voru teknir upp til útgáfu á DVD.
Bubbi kemur úr fjölskyldu listamanna. En pabbi hans, Kristinn Morthens, var myndlistarmaður. Föðurbróðir Bubba, Haukur Morthens, var frægur söngvari. Eldri bróðir Bubba, Þorlákur Morthens, oftast kallaður Tolli, var söngvari á áttunda og níunda áratug síðustu aldar en er núna myndlistarmaður.